
TŰZVÉDELMI UTASÍTÁS VENDÉGEINK SZÁMÁRA

Kedves Vendégeink!
Kérjük, figyelmesen olvassátok el az alábbi tűzvédelmi szabályokat, és tartózkodásotok során szigorúan tartsátok be azokat! A szabályok célja a Ti biztonságotok, valamint az épület és a környezet védelmének megőrzése.
1.  Általános szabályok
A Vendégház teljes belső területén tilos a dohányzás. Dohányozni csak a kert arra kijelölt részén lehetséges. Kérjük a dohánytermékek megfelelő eloltásáról és az erre a célra kihelyezett szemetesbe történő eltávolításáról gondoskodni szíveskedjetek tekintettel arra, hogy a Vendégház erdős-fás környezetben található. 
Nyílt láng (pl. gyertya, mécses, tűzijáték) használata beltéren és kültéren is tilos.
Elektromos készülékeket (pl. főzőlap, sütő, vízforraló) csak rendeltetésszerűen és felügyelet mellett kerüljenek használatra. 
A Vendégházba csak az ott elhelyezett elektromos készülékek használhatóak. 
Az elektromos hálózatra ne csatlakoztassatok egyszerre több nagy teljesítményű eszközt, mert túlterhelést okozhatnak.
Amennyiben a Vendégházat akár rövidebb időre is elhagyjátok, minden elektromos eszköz kikapcsolásáról gondoskodjatok. 
Vendégház területén lehetőség van kerti grill használatra, melyhez faszenet biztosítunk. Egyéb, veszélyes és tüzet okozó anyag használata grillezés során tilos. A grill használatát követően gondoskodjatok a parázs eloltásáról a levegőztető alul és felül történő elzárásával. 
A fürdődézsa fa tüzelésű kályhája csak az üzemeltető számára használható, a Vendégek elektromos fűtéssel használhatják a kijelzőn beállítva a kívánt vízhőmérsékletet. 
2. Fűtés és hűtés
A fűtő- és hűtőberendezéseket ne takarják le, ne helyezzenek rá semmit.
3. Tűz esetén teendő lépések
Tűz esetén kérjük őrizzétek meg a nyugalmatokat, és azonnal riasszátok a többi vendéget.

Hívjátok a tűzoltókat a 112-es segélyhívón, és adjátok meg az alábbi információkat: 
mi ég, mit veszélyeztet a tűz
a tűz kiterjedése
a tűz helyszíne: 3235 Mátraszentimre, Fácán utca 6. 
van-e emberélet veszélyben, történt-e sérülés
bejelentő neve, telefonszáma
A saját és mások veszélyeztetése nélkül kezdjétek meg eloltani a tüzet a kihelyezett porral oltóval. (Vendégház előszobájának falán és külső helyszínen a bejárati ajtó melletti támfalon elhelyezve)
Kérjük értesítsétek a Vendégház üzemeltetőjét a tűzeset keletkezéséről a lentebb található elérhetőségeken. 
Amennyiben a tűz eloltása nem sikerül, minden esetben a Vendégház külterületén várjátok meg a tűzoltókat. 
Az érintett személyek kötelesek a tűzoltóság tevékenységét elősegíteni. 
4. Tűzoltó felszerelések
Az épületben tűzoltó készülékek találhatók a következő helyeken:
Porral oltó készülék: 
· bent az előszoba falon elhelyezve
· kint a bejárati ajtó melletti támfalon elhelyezve. 
·  A konyhában a kisebb tüzek megfékezése érdekében tűzoltó lepel került elhelyezésre a páraelszívó szekrény oldalán. 
Ezeket csak vészhelyzet esetén használjátok! 
5. Mi számít tűzvédelmi szabálysértésnek?
A vendég anyagi felelősséggel tartozik, ha:
 - tiltott tevékenység (pl. dohányzás, nyílt láng használata) tüzet okoz,
 - tűzvédelmi eszközöket megrongál vagy jogosulatlanul használ,
 - elektromos berendezések nem rendeltetésszerű használata,
 - jelen szabályzat be nem tartása
 - tűzriadó esetén nem működik együtt a hatóságokkal.
Köszönjük együttműködéseteket és felelősségteljes magatartásotokat!



A Foglalással minden Vendégünk kötelező érvénnyel igazolja, hogy jelen utasításba foglaltakat megértette, elfogadja és betartja, illetve másokkal betartatja. Az utasításban foglaltak be nem tartása és az ebből eredő károk esetén kénytelenek vagyunk Vendégeinkkel szemben kártérítési kötelezettségüket érvényesíteni. 
A vendégház üzemeltetője:
Üzemeltető neve: Lángos Anna
Telefonszám: 06-20-491-7603
Email: kapcsolat@facanfeszek.hu

Vendégház vezetősége:
 Név: Bobál Katalin
Telefonszám: 06-30-209-8798
Email: kapcsolat@facanfeszek.hu

